Toivo Waltari

Toivo Kustaa Waltari (13. elokuuta 1880 Helsinki – 17. elokuuta 1939 Pöytyä) oli suomalainen pappi, merimieslähetyksen johtaja ja hengellinen kirjailija.Ylioppilasmatrikkeli 1853–1899Tohtori Toivo Valtari, Aamulehti, 18.08.1939, nro 220, s. 3, Kansalliskirjaston digitaaliset aineistot. Viitattu 17.08.2024Teol. tri Toivo Valtari kuollut, Helsingin Sanomat, 18.08.1939, nro 220, s. 2, Kansalliskirjaston digitaaliset aineistot. Viitattu 17.08.2024 Waltarin vanhemmat olivat muurari Kustaa Waltari ja Hedda Lovisa Väkeväinen. Hänen nuorempi veljensä Toimi Waltari oli Sörnäisten kuritushuoneen saarnaajana ja Helsingin diakonissalaitoksen apulaissaarnaajana. Kirjailija Mika Waltari oli Toimi Waltarin poika. Toivo Waltari pääsi ylioppilaaksi Helsingin suomalaisesta normaalilyseosta 1898, suoritti Helsingin yliopistossa teologisen erotutkinnon 1901 ja hänet vihittiin papiksi 1902. Pastoraalitutkinnon Waltari suoritti 1911. Hän opiskeli myös ulkomailla Hampurin ja Kielin yliopistoissa. Waltari toimi merimiespappina Hampurissa Saksassa 1902–1906 ja merimieslähetyksen matkasaarnaajana Suomessa 1906–1912. Hän oli Kuopion kaupungin seurakunnan kappalaisena 1912–1914, merimieslähetyksen apulaissihteerinä 1914–1918 sekä merimieslähetyksen sihteerinä ja lähetysjohtajana 1918–1928. Viimeksi Waltari toimi Pöytyän kirkkoherrana 1929–1939. Hän sai rovastin arvon 1924 ja hänestä tuli Helsingin yliopiston teologian kunniatohtori 1925. Toivo Waltari toimitti Merimiehen ystävä -lehteä ja hän kirjoitti myös useita uskonnollisia kirjoja. Toivo Waltari toimi myös kasvatti-isänä Mika Waltarille. Waltari oli muun muassa Suomen merimieslähetysseuran johtokunnan jäsen ja merimieskotiyhdistyksen sihteeri sekä johtokunnan jäsen. Hän toimi myös Kotimaa-lehden johtokunnan varapuheenjohtajana ja Pöytyän kunnanvaltuuston puheenjohtajana. Toivo Waltari oli naimisissa vuodesta 1903 Alma Matilda Mandelinin (1880–1940) kanssa. Alma Mandelinin sisar oli arkkitehti ja muotoilija Aino Aalto. == Teoksia == * Kristuksen töitä merimiestemme keskuudessa. Suomen merimieslähetysseura, Helsinki 1907 * Orvoille rakkautta. Suomen merimieslähetysseura, Helsinki 1907 * Hengessä köyhät : J. Rubanowitschin mukaan. Suomen merimieslähetysseura, Helsinki 1908 * Jeesuksen silmäin eteen!. Suomen merimieslähetysseura, Helsinki 1908 , 2. painos 1909 * Muukalaisuuden maassa : hartaus- ja rukouskirja. Suomen merimieslähetysseura, Helsinki 1908 * Puhuuko Ingersoll totta?. Suomen merimieslähetysseura, Helsinki 1908, 3. painos 1909 * Ristin juurelle!. Suomen merimieslähetysseura, Helsinki 1908 * Kuolevan merimiehen laulu y.m. kuvauksia merimiesmaailmasta. Suomen merimieslähetysseura, Helsinki 1909, 2. uus. painos Lahti 1916 * Jumalan aikoja Suomen merimieslähetyksen historiassa : esitelmä Suomen merimieslähetysseuran 35-vuotisjuhlassa. Suomen merimieslähetysseura, Helsinki 1910 * Nuoruudessa Jeesukselle!. Suomen merimieslähetysseura, Helsinki 1910, 2. painos 1912 * Suomen merimieslähetystoimi 1875-1910. Suomen merimieslähetysseura, Helsinki 1910 * Kyynelkylvöä. Suomen merimieslähetysseura, Helsinki 1911 * Miksi rakastan ja kannatan merimieslähetystä?. Suomen merimieslähetysseura, Helsinki 1911 * Valoa yössä y. m. kuvauksia merimiesten elämästä. Suomen merimieslähetysseura, Helsinki 1911, 2. painos 1913 * Juhana Henrik Wichern "Sisälähetyksen isä" 1. Suomen merimieslähetysseura, Helsinki 1912 * Merimiespappina Hampurissa. Suomen merimieslähetysseura, Helsinki 1912 * Muistoja suomalaisen merimieslähetyksen toiminnasta New Yorkissa. Suomen merimieslähetysseura, Helsinki 1912 * Titanic'in häviö : liikuttavia kertomuksia Titanic-laivan matkustajain onnettomasta kohtalosta ; eri tahoilta kokoili T.V. Suomen merimieslähetysseura, Helsinki 1912, Ashtabula, Ohio 1912 * Unohdettuja. WSOY 1912 * Jeesuksen testamentti - rakkauden käsky. Vaasan evankeelinen seura, Kuopio 1913 * Merimiespapin muisto : esitti T. W. Suomen merimieslähetysseura, Helsinki 1913 * Valikoima muukalaisen lauluja. 5. painos, Suomen merimieslähetysseura, Helsinki 1913, 8.-10. p. ilmestyneet nimellä: Muukalaisen lauluja, 12. lis. painos 1927, 13. lis. painos 1929, 14. lisätty painos 1930, 20. painos 1937, 21. painos 1939 * Kohti kirkkautta!. Suomen merimieslähetysseura, Helsinki 1914 * Lapset pyhäkouluun!. Kuopion pyhäkouluyhdistys, Kuopio 1914, 3. uud. painos Suomen ev.-lut. pyhäkouluyhdistys, Hämeenlinna 1934 * Onko rakkautta - -?. Suomen merimieslähetysseura, Helsinki 1915 * Voitko kuolla näkemättä Jeesusta?. Raunistulan rukoushuoneyhdistys, Turku 1915 * Etsikko-aika. Suomen merimieslähetysseura, Helsinki 1916 * Suomen merimieslähetys sodan aikana. Suomen merimieslähetysseura, Helsinki 1916 * Homileettinen käsikirja : Carl Norrbyn mukaan, 1-2 osa; suomeksi toimitti Toivo Waltari ; alkulauseella varusti Lauri Ingman. WSOY 1917-1918 * Merimiespapin työpäivä. Suomen merimieslähetysseura, Helsinki 1917 * Suomen ensimäinen merimiespappi Gustaf Elis Bergroth. Suomen merimieslähetysseura, Helsinki 1917 * Tulesta temmattu kekäle y. m. hartauskirjoitelmia. Suomen merimieslähetysseura, Helsinki 1917 * Urhoollinen laivapoika ja muita kertomuksia lapsille; kokoili T. W. Suomen merimieslähetysseura, Helsinki 1917 * Merimieslähetyksen alttarit. Suomen merimieslähetysseura, Helsinki 1918 * Onko merimieslähetyksestä hyötyä?. Suomen merimieslähetysseura, Helsinki 1918 * Hän tuli kotiin : kertomuksia merimiesten elämästä. Suomen merimieslähetysseura, Helsinki 1920 * Jeesus valona merellä. Suomen merimieslähetysseura, Helsinki 1920 * Kiusatut sielut ja enkelipalvelus. Suomen merimieslähetysseura, Helsinki 1920 * Karitsan hääkutsu y.m. hengellisiä tutkielmia. Suomen merimieslähetysseura, Helsinki 1921 * Kun merellä taisteltiin y.m. kertomuksia merimieslähetyksen työvainioilta. Suomen merimieslähetysseura, Helsinki 1921 * Kun äiti rukoili : kertomuksia merimiesten elämästä. Suomen merimieslähetysseura, Helsinki 1921 * Rukoile, äiti : 1.-5. kokoelma : Kertomuksia merimieslähetyksen työvainioilta. Suomen merimieslähetysseura, Helsinki 1921-1923 * Yhdennellätoista hetkellä : kokemuksia merimieslähetystyöstä; kok. Toivo Waltari. Suomen merimieslähetysseura, Helsinki 1922 * Jeesusta palvelemaan. Suomen merimieslähetysseura, Helsinki 1923 * Jeesus ei jätä. Suomen merimieslähetysseura, Helsinki 1924 * Merimieslähetys nykyhetkellä. Suomen merimieslähetysseura, Helsinki 1924 * Merimiestemme parhaaksi : Suomen merimieslähetysseuran juhlajulkaisu seuran 50-vuotisen toiminnan johdosta. Suomen merimieslähetysseura, Helsinki 1925 * Suomen merimieslähetystoimi 1875–1925. Suomen merimieslähetysseura, Helsinki 1925 * Iloitkaa toivossa. Suomen merimieslähetysseura, Helsinki 1926 * Jeesuksen edessä. Suomen merimieslähetysseura, Helsinki 1926 * Jumalan johtoa Suomen merimieslähetysseuran työssä : esitelmä, pidetty Suomen merimieslähetysseuran 50-vuotisella riemujuhlalla 1925. Suomen merimieslähetysseura, Helsinki 1926 * Merimieslähetyksen asia kolkuttaa sydämellesi : esitelmä Kuopion kirkkopäivillä. Suomen merimieslähetysseura, Helsinki 1926 * Merimieslähetys avoimien ovien edessä. Suomen merimieslähetysseura, Helsinki 1927 * Merimieslähetys tänä päivänä. Suomen merimieslähetysseura, Helsinki 1927 * Rukoilevia äitejä. Suomen merimieslähetysseura, Helsinki ei. julk. vuotta == Suomennoksia == * Herman Råbergh : Muistoja ja kokemuksia 1–2. WSOY 1906-1907 * A. Kolmodin : Nouse pyhään taisteluun! : herätys- ja rohkaisusanoja Jumalan valtakunnan työssä. WSOY 1906 * J. Rubanovitsch : Ota vaarin itsestäsi!. Karjalan kirjakauppa, Sortavala 1906 * Thomas De Witt Tallmage : Epäuskoa ja epäilystä vastaan!. Karjalan kirjakauppa, Sortavala 1907, 3. painos 1908 * B. Bohlin : Merimieslähetyksen toivo ; mukaillen suomensi Toivo Valtari. Suomen merimieslähetysseura, Helsinki 1907 * B. Bohlin : Merimieslähetyksen velvollisuus ; mukaillen suomensi Toivo Valtari. Suomen merimieslähetysseura, Helsinki 1907 * A. Kolmodin : Maailmanlähetys kristinuskon puolustajana. Suomen lähetysseura, Helsinki 1908 * O. F. Walton : Mereltä pelastettu ; nuorisolle suomen mukaillen Toivo Waltari. Suomen merimieslähetysseura, Helsinki 1908 * Ferdinand Brockes : Paavalin toveri Gaius Derbeläinen. WSOY 1916, 2. painos 1924 * F. Bettex : Ihme. Karjalan kirjakauppa, Sortavala 1919 * Carl Fr. Petersen : Jumalan ääni merellä y. m. kertomuksia merimiestemme maailmasta ; mukaillen suom. Toivo Valtari. Suomen merimieslähetysseura, Helsinki 1923 * Fr. Petersen : Heidän enkelinsä. Suomen merimieslähetysseura, Helsinki 1924 * Sv. Schartum : Ihmeellisiä teitä. Suomen merimieslähetysseura, Helsinki 1924 * Erik Eggert : Merimies ja yhteiskunta. Suomen merimieslähetysseura, Helsinki 1926 * Sv. Schartum : Joululaulu merellä : elämänkokemuksia ja -kohtaloita. Suomen merimieslähetysseura, Helsinki 1926 * Sv. Schartum : Vihdoinkin löytynyt. Suomen merimieslähetysseura, Helsinki 1926 * Carl Fr. Peterson : Karien keskeltä satamaan. Suomen merimieslähetysseura, Helsinki 1927 == Lähteet == * * Wikiaineisto : Kuka kukin oli 1961 * Teokset Fennica-tietokannasta * Juuret Hämeessä 2017, Waltarien sukututkimus == Viitteet == == Aiheesta muualla == * Pastori Toivo Winter : Tunnelinrakentaja, Suomen Kuvalehti, 20.03.1926, nro 12, s. 18, Kansalliskirjaston digitaaliset aineistot Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Vuonna 1880 syntyneet Luokka:Vuonna 1939 kuolleet